ขายทำกำไรฉุดหุ้นปิดเช้าร่วง7.66จุด
หุ้น18มี.ค.ปิดภาคเช้าลดลง 7.66 จุด ที่ 1,590.47 จุด มูลค่าซื้อขาย 31,238.51 ล้านบาท
18 มี.ค. 2556

หุ้น18มี.ค.ปิดภาคเช้าลดลง 7.66 จุด ที่ 1,590.47 จุด มูลค่าซื้อขาย 31,238.51 ล้านบาท
ตลาดหุ้นวันที่  18 มี.ค. ดัชนีปิดภาคเช้าที่  1,590.47  จุด ลดลง7.66 จุด หรือ -0.48%  มูลค่าการซื้อขาย  31,238.51 ล้านบาท 
บริษัทหลักทรัพย์บัวหลวง ระบุว่า ดัชนีปรับฐาน แนวรับ 1,585 จุด หากนักลงทุนเล่นรอบควรมีจุดตัดขายขาดทุน หากผิดทางดัชนีหลุด 1,570 จุด ส่วนแนวต้านยังอยู่ที่ 1,600 จุดเช่นเดิม หลังจากดัชนีทดสอบแนวต้านจิตวิทยา 1,600 จุด คาดว่าดัชนีจะปรับฐาน 1-2 วันแล้วขึ้นต่อ
ทั้งนี้ ตลาดหุ้นไทยปรับตัวลงไปในทิศทางเดียวกับทั่วโลกที่ถูกขายทำกำไรออกมาในช่วงเช้าจากวิตกกญหาหนี้ยุโรปอาจปะทุรอบใหม่ หลังไซปรัสประกาศเก็บภาษีเงินฝากในอัตราที่สูง ส่งผลให้ประช่ชนแห่ถอนเงินฝากและสร้างแรงกดดันต่อปัญหาแบงก์อื่นในยุโรปที่อาจถูกกดดันหากมีการเบิกเงินกู้งวดใหม่ อย่างไรก็ตามจับตากองทุนการเงินระหว่างประเทศแถลงพรุ่งนี้ที่เยอรมนีและวันพุธคณะกรรมการอียูแถลงแผนให้ความช่วยเหลือชาติยุโรป
สำหรับหุ้นกลุ่มเด่น ได้แก่ ธนาคารพาณิชย์ เนื่องจากลุ้นมูดี้ส์ปรับเพิ่มอันดับความน่าเชื่อถือสถาบันการเงินขึ้นรอบใหม่ตามเครดิตประเทศ ซึ่งตลาดคาดว่าจะประกาศทบทวนเครดิตเครดิตประเทศภายในปลายเดือนมี.ค.นี้ โดยกลยุทธ์การลงทุน ตลาดย่อเป็นโอกาสในการเลือกลงทุนหุ้นรายตัว
หลักทรัพย์ 5อันดับแรกที่มีมูลค่าการซื้อขายสูงสุด ได้แก่ 
BTS  มูลค่าการซื้อขาย  1,491.84 ล้านบาท ปิดที่ 9.40 บาท +0.30บาท หรือ +3.30%
THAI &lt;XD&gt;มูลค่าการซื้อขาย  1,196.91 ล้านบาท ปิดที่ 28 บาท +1.75 บาท หรือ +6.67%
APURE  มูลค่าการซื้อขาย 1,080.80 ล้านบาท ปิดที่ 2.92 บาท +0.66 บาท หรือ +29.20%
BLAND  มูลค่าการซื้อขาย  1,076.40 ล้านบาท ปิดที่  2.06 บาท -0.08 บาท หรือ -3.74%
CPF  มูลค่าการซื้อขาย  993.55 ล้านบาท ปิดที่ 35 บาท +0.50 บาท หรือ +1.45%